Międzyrzec Podlaski
<s>Międzyrzec Podlaski je grad od 17,667 stanovnika na istoku Poljske u Lublinskom vojvodstvu.</s>

<s>Geografske karakteristike</s>

<s>Międzyrzec Podlaski se prostire duž rijeke Krzna, udaljen 138 km istočno od Varšave.</s>

<s>Historija</s>

<s>Międzyrzec Podlaski je prvi put dokumentiran 1390., a status grada dobio je 1477.</s><s>Tokom 16. vijeka u grad se počelo doseljavati puno Židova, tako da je 1692. već imao veliku židovsku zajednicu, koja je do 1939. narasla do 
12 000 (oko 75% svih stanovnika).</s>

<s>U 18. vijeku Międzyrzec je bio najveći grad i trgovište u Podlasiji.</s>

<s>Nakon Treća Podjele Poljske - Międzyrzec Podlaski je 1795. podpao pod Kraljevinu Prusku.</s><s>Od 1807. je dio kratkotrajnog napoleonskog Varšavskog vojvodstva, a od 1815. je dio 
proruske Kongresne Poljske.</s>

<s>Ekonomski se počeo razvijati odkad je do njega došla željeznica 1867.</s><s>U Međuratnom periodu bio je poznat po izvozu žitarica, 
krzna i četki.</s>

<s>Za Njemačke okupacije Poljske u gradu su djelovala dva radna logora za sovjetske ratne zarobljenike i dva geta 
u kojima je 1942. potrpano oko 17.000 Židova iz Poljske i Čehoslovačke.</s><s>Većina ih je kasnije deportirana u koncentracione logore Treblinka i Majdanek.</s>

<s>Znamenitosti</s>

<s>Najveća znamenitost grada je kasnobarokna crkva podignuta između 1752.-55. sa neoklasicističkom fasadom iz 1818.</s>

<s>Privreda</s>

<s>Międzyrzec Podlaski je značajno cestovno raskršće i grad prehrambene, drvne i tekstilne industrije.</s><s>Pored tog ima  štavionicu kože, tvornicu mašina i četki.</s>

<s>Pobratimski gradovi</s>

<s>Międzyrzec Podlaski ima ugovore o prijateljstvu sa sljedećim gradovima:
  Haren, Njemačka
  Vlagtwedde, Nizozemska
  Andrésy, Francuska</s>

<s>Izvori</s>

<s>Vanjske veze</s>

<s>Gmina Międzyrzec (službene stranice)</s>

<s>Gradovi u Poljskoj</s>

